Ma ei teinud seda rakendust erilise eesmärgiga, soov oli vaid proovida läbi kogu töövoog alates sellest et on idee, kuni selleni, et rakendust saab AppStorest alla laadida. Idee teket täpselt ei mäleta, igatahes sai selleks matemaatika valemite kuvamine - sisuliselt on tegu spikriga, valid teema ning näed vastavaid  valemeid (nt. ruutvõrrandi valemit). Kuna eeldatav sihtrühm krediitkaarti ei oma (tegu siiski kooliõpilastega), siis oli plaaniks teha rakendus tasuta ja selle eest mitte raha küsida.